Nə etmək lazımdır? Bir daha təkrar edirəm, bu işin görülməsi üçün Prezidentin sərəncamı olub. Səhv etmirəmsə, Prezidentin sərəncamı əsasında 3-4 il əvvəl vəkillik işinin maddi-texniki bazasının yaradılması haqqında Nazirlər Kabinetinin qərarı olubdur. Ola bilər, il məsələsində mən səhv edim. O sahədə nə iş görülüb? Heç bir iş görülməyib. Vəkillərin hüquq məsləhətxanaları Bakının zirzəmilərində yerləşdirilib. Bakının mərkəzində yerləşən hüquq məsləhətxanalarına daxil olun, vəkillərin oturduğu stollara, stullara baxın, onların qarşısındakı köhnə, Nuh əyyamından qalmış yazı maşınkalarına baxın. Heç kompüter də yoxdur. Ondan sonra Azərbaycanda bu sahədə yaranmış vəziyyətdən dan-ışmaq mümkündür.